་གཤེགས་ཉིད་དང་ནི། །བར་དུ་
བདེ་ལ་མགྲོན་དུ་བོས་ཟིན་གྱི། །ལྷ་དང་ལྷ་མིན་ལ་སོགས་དགའ་བར་གྱིས། །ཞེས་བརྗོད་དོ། །
གཉིས་པ་གཏང་རག་གི་མཆོད་པ་འབུལ་བ་ནི། དེ་ལྟར་བྱང་ཆུབ་ཀྱི་སེམས་བསྐྱེད་པ་དེ། བླ་
མ་དང་དཀོན་མཆོག་གི་བཀའ་དྲིན་ཡིན་པས། དེའི་དྲིན་ལན་དུ་དངོས་སུ་བཤམས་པའི་
མཆོད་པ་རྣམས་དང་། ལུས་འབུལ་བ་དང་། བཟང་སྤྱོད་ནས་བྱུང་བའི་མཆོད་པ་ཤློཀ་གསུམ་
འབུལ་ཞིང་། གཏོར་མ་གསུམ་གྱི་དང་པོ་བླ་མ་དཀོན་མཆོག །གཉིས་པ་གནས་དེའི་གཞི་
བདག་ལ་ཨ་ཀ་རོའི་སྔགས་ཀྱིས་དབུལ་ཞིང་། སྒོས་ཀྱི་ཆོས་སྐྱོང་དེ་བས་གཞན་པ་ལ་འབུལ་
དགོས་པ་ཡོད་པ་དང་། སྔགས་གཞན་གྱིས་དབུལ་བར་མོས་ནའང་ཇི་ལྟར་མོས་པ་བཞིན་
ཕུལ་ནས། བསྟན་པ་དར་བ་དང་། སེམས་ཅན་ཐམས་ཅད་བདེ་བ་དང༌། བདག་ཅག་དཔོན་
སློབ་རྣམས་ཀྱི་བྱང་ཆུབ་ཀྱི་སེམས་མི་ཉམས་ཤིང་འཕེལ་བར་འགྱུར་བའི་གསོལ་བ་གདབ་བོ། །
གསུམ་པ་བསླབ་བྱ་བསྟན་པ་ལ་གཉིས་ལས། སྨོན་པ་སེམས་བསྐྱེད་ཀྱི་བསླབ་བྱ་
-248-

གསུང་ཐོར་བུ་ལས་བསླབ་བྱ་དང་བློ་སྦྱོང་ཞལ་གདམས་སོགས་ཀྱི་སྐོར།
༦ི་
དེ་ལྟར་སེམས་བསྐྱེད་ནས་གཞན་དོན་དུ་སངས་རྒྱས་ཐོབ་པར་འདོད་པའི་བསམ་པ་དེ།
ཡང་དང་ཡང་དུ་བརྟན་པར་བྱ་ཞིང༌། བླ་མ་དང་སྦྱིན་གནས་སླུ་བ་དང་། ཐེག་པ་ཆེན་པོའི་གང་
ཟག་ལ་མི་བསྔགས་པ་བརྗོད༌པ༌དང༌། སེམས་ཅན་ལ་གཡོ་སྒྱུ་བྱེད་པ་དང༌། འགྱོད་པའི་
གནས་མ་ཡིན་པ་ལ་འགྱོད་པ་བསྐྱེད་པ་སྟེ། ནག་པོའི་ཆོས་བཞི་པོ་དེའི་གཉེན་པོར། སྲོག་གི་
ར་ཡང་རྫུན་མི་སྨྲ་བ་དང༌། བྱང་ཆུབ་སེམས་དཔའ་རྣམས་ལ་སྟོན་པའི་འདུ་ཤེས་བསྐྱེད་ཅིང་
དེ་དག་གི་ཡོན་ཏན་གྱི་བསྔགས་པ་བརྗོད་པ་དང༌། གཡོ་སྒྱུ་སྤངས་ཏེ་ལྷག་པའི་བསམ་པས་
ཕྱིར་
གནས་པ་དང༌། སེམས་ཅན་ཡོངས་སུ་སྨིན་པར་བྱེད་པ་ཐམས་ཅད་ཉན་རང་གི་སར་མ་ཡིན་
གྱི༑ ཐེག་པ་ཆེན་པོཪ་སྨིན་པར་བྱེད་པ་སྟེ། དཀར་པོའི་ཆོས་བཞི་པོ་དེ་ལ༌སློབ༌པ༌དང༌ །
གཞན་དོན་དུ་སངས་རྒྱས་ཐོབ་འདོད་ཀྱི་བློ་སྤངས་ན། སྨོན་འཇུག་གཉིས་ཀ་སྤངས་པར་
འགྱུར་བ་ཡིན་པས། དེ་མི་སྤོང་བ་ཤིན་ཏུ་ཡང་གལ་ཆེ་ཞིང༌། འཕྲལ་ལ་གཞན་དོན་དངོས་སུ་
ནུས་སམ་མི་ནུས་ཀྱང་རུང་སྟེ། གཞན་དོན་གྱི་སེམས་ཅི་ནུས་ཀྱིས་མ་ཉམས་པར་བྱེད་པ་དང་།
དགེ་བ་བྱེད་པ་ཐམས་ཅད་ཚོགས་གཉིས་ཟུང་དུ་འབྲེལ་བའི་སྒོ་ནས་བྱེད་པ་དང༌། བྱང་ཆུབ་ཀྱི་
སེམས་ཀྱི་ཕན་ཡོན་དྲན་པར་བྱ་བའི་ཕྱིར། བྱམས་པས་ཞུས་པའི་མདོ་ལས། ངན་འགྲོ་ཐམས་
ཅད་ཟློག་བྱེད་པ། །མཐོ་རིས་ལམ་ཡང་རབ་སྟོན་ལ། །རྒ་ཤི་མེད་པར་འདྲེན་བགྱིད་པའི། །བྱང་
ཆུབ་སེམས་ལ་ཕྱག་འཚལ་ལོ། །ཞེས་པ་ལ་སོགས་པའི་ཚིག་གི་སྒོ་ནས་ཀྱང་ཕན་ཡོན་དྲན་
པར་བྱའོ། །
གཉིས་པ་འཇུག་པ་སེམས་བསྐྱེད་ཀྱི་བསླབ་བྱ་ལ། སྤང་བྱ་དང་བསྒྲུབ་བྱ་གཉིས་
ལས་སྤང་བྱ་ནི། ནམ་མཁའི་སྙིང་པོའི་མདོ་ལས་འབྱུང་བ། དཀོན་མཆོག་གསུམ་གྱི་དཀོར་
འཕྲོག་པ། །ཕས་ཕམ་པ་ཡི་ལྟུང་བར་འདོད། །དམ་པའི་ཆོས་ནི་སྤོང་བྱེད་པ། །གཉིས་པ་ཡིན་
པར་ཐུབ་པས་གསུངས། །ཚུལ་ཁྲིམས་འཆལ་བའི་དགེ་སློང་ལ། །ངུར་སྨྲིག་འཕྲོག་དང་བརྡེག་
-249-

བརྩེ་ཆེན་འོད་སྣང་ལས། རྒྱལ་སྲས་ཐོགས་མེད་ཀྱི་གསུང་འབུམ། ༼ཁ
པ་དང་། །བཙོན་རར་འཇུག་པར་བྱེད་པ་དང༌། །རབ་ཏུ་བྱུང་ལས་འབེབས་པ་དང༌། །སྲོག་
དང་བྲལ་བྱེད་གསུམ་པ་ཡིན། །མཚམས་མེད་ལྔ་པོ་བྱེད་པ་དང༌། །ལོག་པར་ལྟ་བ་འཛིན་པ་
དང༌། །ཞེས་རྒྱལ་པོ་ལ་འབྱུང་བ་ལྔ་ཡིན་ལ། དེའི་དང་པོ་བཞི་དང༌། གྲོང་ལ་སོགས་པ་འཇིག་
པ་དང་། །རྩ་བའི་ལྟུང་བར་ཐུབ་པས་གསུངས། །ཞེས་གྲོང་འཇོམས་པའི་ལྟུང་བ་སྟེ། བློན་པོ་
ལ་འབྱུང་བ་ལྔ་ཡིན་ལ། མདོ་ལས། རྟེན་གྱི་སྒོ་ནས་བཅུ་བགྲང་ལ། རྫ་ས་ཀྱི་དབང་དུ་བྱས་ན།
ལྟུང་བ་དང༌་པོ་བཞི་རྫས་བཞི་ཡིན་ཞིང༌། རྒྱལ་པོ་ལ་ལོག་ལྟ་འཛིན་པ་དང༌། བློན་པོ་ལ་གྲོང་
འཇོམས་པ་སྟེ། གཅིག་པོ་དེ་རྫ་ས་རེ་རེ་ཡིན་པས་རྫ་ས་དྲུག་ཡིན་ནོ། །ལས་དང་པོ་པ་ལ་འབྱུང་
བ་བརྒྱད་ནི། བློ་སྦྱངས་མ་བྱས་སེམས་ཅན་ལ། །སྟོང་པ་ཉིད་ནི་བརྗོད་པ་དང༌། །སངས་རྒྱས་
ཉིད་ལ་ཞུགས་པ་དག །རྫོགས་པའི་བྱང་ཆུབ་བཟློག་པ་དང༌། །སོ་སོ་ཐར་པ་ཡོངས་སྤངས་ཏེ། །
ཐེག་པ་ཆེ་ལ་སྦྱོར་བ་དང་། །སློབ་པའི་ཐེག་པ་ཆགས་ལ་སོགས། །སྤོང་བར་འགྱུར་བ་མིན་
ཞེས་འཛིན། །ཕ་རོལ་དག་ཀྱང་འཛིན་འཇུག་དང༌། །རང་གི་ཡོན་ཏན་བརྗོད་པ་དང༌། །རྙེད་
པ༌དང༌ནི༌བཀུར༌བསྟི༌དང༌། །ཚིགས་བཅད་རྒྱུ་ཡིས་གཞན་སྨོད་དང༌། །བདག་ནི་ཟབ་མོ་
བཟོད་པ་ཞེས། །ལོག་པ་ཉིད་ནི་སྨྲ་བ་དང༌། །དགེ་སྦྱོང་འཆད་པས་གཅོད་འཇུག་དང༌། །དཀོན་
མཆོག་གསུམ་གྱི་སྦྱིན་བྱེད་དང༌། །སྦྱིན་པ་ལེན་པར་བྱེད་པ་དང༌། །ཞི་གནས་འདོར་བར་བྱེད་
པ་དང༌། །ཡང་དག་འཇོག་གི་ལོངས་སྤྱོད་རྣམས། ཁ་ཏོན་བྱེད་ལ་སྦྱིན་པ་རྣམས། །དེ་དག་རྩ་
བའི་ལྟུང་བ་སྟེ། །སེམས་ཅན་དམྱལ་བ་ཆེན་པོའི་རྒྱུ། །ཞེས་རྟེན་གྱི་སྒོ་ནས་ བཅོ་ བརྒྱད་
དང་བཅས་པ་མདོ་ལས་གསུངས་ལ། རྫ་ས་ཀྱི་སྒོ་ནས་བཅུ་བཞི་ཡིན་ནོ། །བྱང་ས་ལས
་ལས་བྱུང་
པའི་དོན་སྡོམ་པ་ཉི་ཤུ་པར། རྙེད་དང་བཀུར་སྟི་ཆགས་སོགས་ཀྱི། །བདག་བསྟོད་གཞན་ལ་
སྨོད་པ་དང་། །སྡུག་བསྔལ་མགོན་མེད་གྱུར་པ་ལ། །སེར་སྣས་ཆོས་ནོར་མི་སྟེར་དང༌། །གཞན་
གྱིས་བཤགས་ཀྱང་མི་ཉན་པར། ཁྲོས་པས་གཞན་ལ་འཚོག་པ་དང༌། །ཐེག་པ་ཆེན་པོ་སྤོང་
-250-

གསུང་ཐོར་བུ་ལས་བསླབ་བྱ་དང་བློ་སྦྱོང་ཞལ་གདམས་སོགས་ཀྱི་སྐོར།
བྱེད་ཅིང་། །དམ་ཆོས་འདྲར་སྣང་སྟོན་པའོ། །ཞེས་རྩ་ལྟུང་བཞི་བཤད་པ་ལ། དང་པོ་ནི། སྔར་
གྱི་རང་གི་ཡོན་ཏན་བརྗོད་པ་དང་། རྙེད་པ་དང་ནི་བཀུར་སྟི་དང༌། །ཚིགས་བཅད་རྒྱུ་ཡིས་
གཞན་ སྨོད་ དང་། །ཞེས་ འབྱུང་ བ་ དེ་ ཉིད་ ཡིན་ ལ། ལྷག་ མ་གསུམ་ པོ་ བསླབ་ བཏུས་ སུ།
ཆགས་དང་སེར་སྣ་མི་ཟད་པས། །སློང་ལ་སྦྱིན་པར་མི་བྱེད་དང༌། །བསྒྲིམས་ཏེ་དགའ་བར་
བྱེད་པ་དང་། །སེམས་ཅན་རྣམས་ལ་མི་བཟོད་པར། ཁྲོས་པས་སེམས་ཅན་བརྡེག་པ་དང༌། །ཉོན་
མོངས་ པ་ དང་གཞན་མཐུན་པས། །ཆོས་ལྟར་བཅོས་པ་བརྗོད་པའོ། །ཞེས་པ་གསུམ་སྟེ།
རྫ་ས་བཅུ་བདུན་ཡིན་ལ། ཡང་ཐབས་ལ་མཁས་པའི་མདོ་ལས། རིགས་ཀྱི་བུ་གཞན་ཡང་བྱང་
ཆུབ་སེམས་དཔའམ་སོ་སོ་ཐར་པའི་བསླབ་པ་ལ་སློབ་སྟེ། བསྐལ་པ་བརྒྱ་སྟོང་དུ་རྩ་བ་དང་
འབྲས་བུ་ཟ་བར་འགྱུར་ལ། སེམས་ཅན་རྣམས་ལེགས་པར་སྨྲས་པ་དང༌། ཉེས་པར་སྨྲ་བ་
བཟོད་ཀྱང༌། ཉན་ཐོས་དང་རང་སངས་རྒྱས་དང་ལྡན་པའི་ཡིད་ལ་བྱེད་པས་གནས་ན་འདི་ནི་
བྱང་ཆུབ་སེམས་དཔའི་ལྟུང་བ་ལྕི་བའོ། །ཞེས་གསུངས་པའི་དོན་བསླབ་བཏུས་སུ། བྱང་ཆུབ་
སེམས་ནི་ཡོངས་འདོར་དང་། །ཞེས་འབྱུང་བས། རྫ་ས་བཅོ་བརྒྱད། རྟེན་གྱི་སྒོ་ནས་ཕྱེ་ན་ཉི་ཤུ་
རྩ་གཉིས་སུ་སློབ་དཔོན་ཆེན་པོ་ཞི་བ་ལྷ་བཞེད་ཅིང༌། རྒྱལ་བློན་ལས་དང་པོ་པ་ཞེས་རྟེན་གྱིས་
ཕྱེ་བ་གསུམ་པོ་དེ་དག །རྟེན་དེ་དང་དེ་ལ་འབྱུང་བའི་ལྟུང་བ་དང༌། དེ་དག་རྟེན་དེ་དང་དེའི་
ལྟུང་བ་ཞེས་སྨོས་པས། ལྟུང་བ་དེ་དག་རང་རང་ལ་མི་འབྱུང་བར་བྱ་བའི་ཕྱིར་བསྒྲིམས་པ་དང༌།
བྱུང་ན་དྲན་པ་ལ་སོགས་པའི་དོན་དུ་རྟེན་དེ་དག་གི་ལྟུང་བ་ཞེས་བསྟན་གྱི། རྟེན་གྱིས་ཕྱེ་བའི
ལྟུང་བ་བཅོ་བརྒྱད་པོ་ཐམས་ཅད་སུ་ལ་བྱུང་ཡང་ལྟུང་བར་འགྱུར་བས། ཐམས་ཅད་ཀྱི་ལྟུང་བ་
ཐམས་ཅད་སྤང་བར་བྱ་སྟེ། བསླབ་བཏུས་ལས། གང་དུ་གང་དག་ལ་མང་དུ་བྱུང་བ་དེ་དག་ལ་
རང་གི་མིང་ནས་སྨོས་ཏེ་བསྟན་པས། འཇིགས་པ་བསྐྱེད་པས་ཕྱིར་བཟློག་གོ །ཐམས་ཅད་
ཀྱིས་ཀྱང་ཕན་ཚུན་ལྟུང་བ་ཐམས་ཅད་སྤང་བར་བྱའོ། །ཞེས་གསུང་། །
-251-

བརྩེ་ཆེན་འོད་སྣང་ལས། རྒྱལ་སྲས་ཐོགས་མེད་ཀྱི་གསུང་འབུམ། ༼ཁ
གཉིས་པ་བསླབ་བྱ་ནི། ཇི་སྐད་བཤད་པའི་ལྟུང་བ་རྣམས་སྤོང་བའི་སེམས་དཔའ་
ས་བོན་དང་བཅས་པ་སྡོམ་པའི་ཚུལ་ཁྲིམས་དང་། ཕ་རོལ་ཏུ་ཕྱིན་པ་དྲུག་གིས་བསྡུས་པའི་
དགེ་བ་བསྒྲུབ་པར་འདོད་པ་དགེ་བ་ཆོས་སྡུད་ཀྱི་ཚུལ་ཁྲིམས་དང་། སེམས་ཅན་གྱི་གནས་
སྐབས་དང་མཐའ་ཐུག་གི་ཕན་བདེ་སྒྲུབ་པའི་དོན་བྱེད་པར་འདོད་པའི་སེམས་དཔའ་ས་བོན་
དང་བཅས་པ་སེམས་ཅན་དོན་བྱེད་ཀྱི་ཚུལ་ཁྲིམས་ཏེ། ཚུལ་ཁྲིམས་གསུམ་པོ་དེ་ལ་བསླབ་
པར་བྱ་སྟེ། བྱང་ས་ལས། བྱང་ཆུབ་སེམས་དཔའི་ཚུལ་ཁྲིམས་ཐམས་ཅད་ནི་གསུམ་པོ་འདི་
དག་ཙམ་ཁོ་ནར་ཟད་དེ། ཞེས་བྱང་སེམས་ཀྱི་བསླབ་བྱ་ཐམས་ཅད་དེ་གསུམ་དུ་འདུས་པས།
སྤང་བྱ་དེ་རྣམས་སྤང་ཞིང་། ཚུལ་ཁྲིམས་གསུམ་པོ་དེ་ལ་བསླབ་པར་བྱའོ། །གལ་ཏེ་ལྟུང་བ་
བྱུང་ བ་ ན། རྨི་ ལམ་ དུ་ འཕགས་ པ་ ནམ་ མཁའི་ སྙིང་ པོ་ སྤྱན་དྲངས་ནས། དེའི་མདུན་དུ་
བཤགས་པ་བྱེད་པར་ནམ་མཁའི་སྙིང་པོའི་མདོ་ལས་གསུངས་པ་བསླབ་བཏུས་སུ། རྨི་ལམ་
འཕགས་པ་ནམ་མཁའི་སྙིང་པོའི། །མདུན་དུ་འདུག་སྟེ་བཤགས་པར་བྱ། །ཞེས་གསུངས་ཤིང༌།
བཤགས་ཚུལ་རྣམས་བསླབ་བཏུས་སུ་ཤེས་པར་བྱ་ཞིང་། ཡང་སྤྱོད་འཇུག་ལས། ཉིན་དང་
མཚན་མོ་ལན་གསུམ་དུ། །ཕུང་པོ་གསུམ་པ་འདོན་བྱ་ཞིང་། །རྒྱལ་དང་བྱང་ཆུབ་སེམས་
བསྟེན་པས། །ལྟུང་བའི་ལྷག་མ་དེ་ཞི་བྱ། །ཞེས་གསུངས་པ་ལ་སོགས་པའི་ཐབས་ཀྱིས་ལྟུང་
བ་རྣམ་པར་དག་པ་ལ་བསླབ་པར་བྱ་ཞིང༌། མདོར་ན་བསླབ་པ་མི་ཉམས་པ་དང༌། ཉམས་ན་
ཕྱིར་བཅོས་པའི་ཐབས་ཀྱི་སྒོ་ནས་བསླབ་པ་ལེགས་པར་བསྲུང་བར་བྱ་སྟེ། སྤྱོད་འཇུག་ལས།
རྒྱལ་བའི་སྲས་ཀྱིས་དེ་ལྟ་བུར། །བྱང་ཆུབ་སེམས་རབ་བརྟན་བཟུང་ནས། །གཡེལ་བ་མེད་
པར་རྟག་པར་ཡང༌། །བསླབ་ལས་མི་འདའ་འབད་པར་བྱ། །ཞེས་གསུངས་ཤིང༌། བསླབ་པ་
བསྲུང་ཚུལ༌ཡང༌། བསླབ་པ་བསྲུང༌བར་འདོད་པ་ཡིས། །རབ་ཏུ་བསྒྲིམས་ཏེ་སེམས་བསྲུང་
·
བྱ༑ ༑ཞེས་གསུངས་ཤིང་། སེམས་བསྲུང་པའི་ཐབས་ཀྱང་། སེམས་བསྲུང་འདོད་པ་རྣམས་ལ་
-252-

གསུང་ཐོར་བུ་ལས་བསླབ་བྱ་དང་བློ་སྦྱོང་ཞལ་གདམས་སོགས་ཀྱི་སྐོར།
ནི༑ ༑དྲན་པ་དང་ནི་ཤེས་བཞིན་དག །སྲོག་ལ་བབ་ཀྱང་བསྲུངས་ཤིག་ཅེས། །བདག་གིས་དེ་
ལྟར་ཐལ་མོ་སྦྱར། །ཞེས་གསུངས་པས། ལྟུང་བ་བྱུང་མ་བྱུང་དྲན་པ་དང༌། བྱུང་མ་བྱུང་གི་ཉེས་
དམིགས་དང༌། ཕན་ཡོན་ཤེས་ནས། ལྟུང་བ་བྱུང་ན་དེ་མ་ཐག་སྤངས་ཏེ་ཕྱིས་མི་འབྱུང་བར་
བྱེད་པའི་ཤེས་བཞིན་དང་ལྡན་པར་བྱེད་པ་ཉིད་དུ་གལ་ཆེའོ། །འདི་དག་ནི། སློབ་དཔོན་ཆེན་
པོ་ཞི་བ་ལྷའི་སྤྱོད་འཇུག་དང་། བསླབ་བཏུས་སུ་ཇི་ལྟར་གསུངས་པའི་ཚུལ་བཀོད་པ་ཡིན་ནོ།།
ཆོ་ག་མྱུར་བར་འདོད་ན་ཡན་ལག་བདུན་པ་བཟང་སྤྱོད་ལས་འབྱུང་བ་ལྟར་བྱས་
ཀྱང་རུང་ངོ་། །གསུམ་པ་རང་བཞིན་གཏན་ལ་དབབ་པ་ནི། སེམས་བསྐྱེད་ཀྱི་ངོ་བོ་དང༌། རྒྱུ་
དང༌། དབྱེ༌བ༌དང༌། ས་མཚམས་དང༌། ཐོབ༌ཚུལ༌དང༌། ཆོ༌ག༌ཐ༌དད༌གསུངས་ཚུལ་རྣམས་
ཡིན་ཏེ། དེ་དག་ནི་ཐེག་པ་ཆེན་པོའི་མདོ་དང༌། བསྟན་བཅོས་རྣམས་ལས་རྒྱས་པར་ཤེས་པར་
བྱ་བ་ཡིན་ནོ། །སེམས་བསྐྱེད་གཅིག་ལས་གཅིག་གིས་ཐོབ་པའི་བརྒྱུད་པ་ལ་སློབ་དཔོན་ཞི་བ་
ལྷ་མེད་ཀྱང༌། དགྲ་ལས་རྣམ་རྒྱལ་གྱི་སེམས་བསྐྱེད་ཀྱི་ཆོ་ག་སྤྱོད་འཇུག་གི་ལུགས་སུ་མཛད་
ཅིང༌། དེ་མན་ཆད་དེའི་རྗེས་སུ་འབྲངས་པ་ཡིན་པས་ཚིག་མི་འདྲ་བ་ཅི་རིགས་པ་བྱུང་ཡང་དོན་
སྤྱོད་འཇུག་གི་ལུགས་ཡིན་ཏེ། བླ་མ་གོང་མའི་རྣམ་གཞག་ལས་ཀྱང་སློབ་དཔོན་ཆེན་པོ་ཞི་བ་
ལྷའི་ལུགས་ཞེས་གསུང་ངོ༌། །ཡང་དགྲ་ལས་རྣམ་ རྒྱལ་ གྱིས་སྤྱོད་ འཇུག་ གི་ གཞུང་ ཕྲལ་
ནས་སྨོན་འཇུག་གི་སྡོམ་པ་རིམ་གྱི་ལེན་པར་མཛད་ཀྱང་སློབ་དཔོན་ནག་པོ་ཞབས་ཀྱི་དཀའ་
འགྲེལ་ལས། སྨོན་འཇུག་སོ་སོར་ལེན་ན་གཞུང་ཕྲལ་ནས་ལེན་ལ་སྟབས་སུ་ལེན་ན་གཞུང་ཇི་
ལྟ་བ་བཞིན་དུ་ལེན་པར་གསུངས་པས་འདི་ནི་གཞུང་ཇི་ལྟ་བ་བཞིན་སྟབས་སུ་ལེན་པའི་
ལུགས་ཡིན་ནོ། །རྒྱལ་སྲས་ཞི་ལྷའི་གསུང་རབ་ལས་བྱུང་པའི། །རྒྱལ་སྲས་སྡོམ་པའི་ཆོ་ག་
བཀོད་པ་ཡི། །རྒྱལ་བའི་བསྟན་པ་རྒྱས་ཤིང་འགྲོ་བ་ཀུན། །རྒྱལ་བའི་སྲས་ཀྱི་སྤྱོད་ལ་འཇུག་
པར་ཤོག །སློབ་དཔོན་ཆེན་པོ་ཞི་བ་ལྷའི་ལུགས་ཀྱི་སྨོན་འཇུག་གི་སེམས་བསྐྱེད་ཀྱི་ཆོ་ག་འདི།
-253-

བརྩེ་ཆེན་འོད་སྣང་ལས། རྒྱལ་སྲས་ཐོགས་མེད་ཀྱི་གསུང་འབུམ། ༼ཁ
ཡང་དག་པའི་ཡོངས་ཀྱི་དགེ་བའི་བཤེས་གཉེན་འཇམ་དཔལ་རྡོ་རྗེ་སྙིང་པོའི་བཀས་བསྐུལ་
ནས། ཐོགས་མེད་ཀྱིས་སྦྱར་བ་འདིས་འགྲོ་བ་མང་པོ་ལ་ཕན་ཐོགས་ཤིང་འཁོར་བའི་རྒྱ་མཚོ་
སྐེམས་པར་གྱུར་ཅིག །ཤུ་བྷཾ།། །།